ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL


H O T Ă R Â R E
- privind participarea orașului Boldești-Scăeni la
Proiectul ”PH BIBLIOHUB”

Având în vedere: 
- referatul de aprobare înregistrat sub nr.3876/6.03.2023, prin care primarul oraşului propune aprobarea participării orașului Boldești-Scăeni la proiectul ”PH BIBLIOHUB”;
- rapoartele de specialitate întocmite de compartimentele de resort, înregistrate sub nr. 3877/6.03.2023 și nr.3878/6.03.2023;
 - prevederile Ordonanței de Urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență;
- prevederile Ordonanței de Urgență nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă;
- Planul Național de Redresare și Reziliență al României (PNRR);
- Ordinul ministerului dezvoltării, lucrărilor publice și administrației nr. 21.791/09.12.2022 pentru aprobarea Ghidului Solicitantului Finanțarea bibliotecilor pentru a deveni hub-uri de dezvoltare a competențelor digitale aferent PNRR/2022/Componenta 7 Transformarea digitală / INVESTIȚIA I17. Scheme de finanțare pentru biblioteci pentru a deveni hub-uri de dezvoltare a competențelor digitale;
- adresa Consiliului Județean Prahova înregistrată la Primăria orașului Boldești-Scăeni cu nr. 3806/03.03.2023;
- avizul secretarului general al oraşului Boldeşti-Scăeni, înregistrat sub nr.3879/6.03.2023;
- avizul comisiei de specialitate nr. 1 – dezvoltarea economico-socială şi de mediu, cooperarea interinstituţională pe plan intern şi extern;
În temeiul prevederilor art. 129 alin.(1) lit. e) și alin. (9) lit. c), art.139 alin. (3) lit. f)  și art.196 alin.(1) lit. a) din O.U.G. nr. 57/2019 privind Codul Administrativ, cu modificările şi completările ulterioare,

	Consiliul Local al oraşului Boldeşti-Scăeni întrunit în şedinţa publică extraordinară de îndată, astăzi 6.03.2023, adoptă prezenta hotărâre:

[bookmark: _Hlk125973328]Art.1 Se aprobă participarea orașului Boldești-Scăeni, alături de județul Prahova și alte unități administrativ-teritoriale din cadrul județului Prahova, la depunerea și implementarea proiectului „PH BIBLIOHUB”,  finanțat din PNRR, Componenta C7: Transformarea digitală.
		Art.2 Se aprobă încheierea Acordului de parteneriat prevăzut în anexa care face parte integrantă din prezenta hotărâre. 
Art.3 Se deleagă domnul primar Bucuroiu Constantin să semneze,  în numele și pe seama orașului Boldești-Scăeni, Acordul de parteneriat, în vederea depunerii cererii de finanțare a proiectului „PH BIBLIOHUB”, pentru dotarea Bibliotecii orașului Boldești-Scăeni.
	Art.4. (1) Prezenta hotărâre se comunică pentru ducere la îndeplinire, către Serviciul urbanism, amenajarea teritoriului, programe, achiziţii publice, proiecte, cadastru, control comercial şi transport local, Serviciul buget, finanţe, contabilitate, impozite şi taxe, resurse umane şi salarizare și Serviciul patrimoniu local şi monitorizare servicii publice şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.
	 (2) Serviciul urbanism, amenajarea teritoriului, programe, achiziţii publice, proiecte, cadastru, control comercial şi transport local asigură comunicarea prezentei hotărâri către Consiliului Judeţean Prahova.

